મનહરપુરમાં રીક્ષા પાર્ક કરવા બાબતે ભુપત સોમાભાઈ જાખેલીયાં નામના કોળી યુવકની હત્યા નિપજાવવાના ગુનામાં ગઈકાલે પરિવારે મૃતદેહ સ્વીકારવાનો ઇન્કાર કરી દેતા પોલીસ તંત્રમાં દોડધામ મચી જવા પામી હતી બપોરે પોલીસે ખાતરી આપી હોવા છતાં ગ્રામજનો અને કોળી સમાજના ટોળા માધાપર પાસે રસ્તા ઉપર ઉતરી આવ્યા હતા અને ચક્કાજામ સર્જી દીધો હતો અમુક ટીખળી તત્વોએ પોલીસ ઉપર પથ્થરમારો કરતા પરિસ્થિતિ વણસી હતી અને અંતે પોલીસને લાઠીચાર્જ કરવાની ફરજ પડી હતી પોલીસે બળપ્રયોગ કરી ટોળાને વિખેર્યું હતું અંતે કોળી પરિવારે મૃતદેહ સ્વીકારી લીધો હતો અને સમી સાંજે ચુસ્ત પોલીસ બંદોબસ્ત વચ્ચે યુવકની અંતિમવિધિ કરવામાં આવી હતી તો બીજી તરફ ડખ્ખામાં મુખ્ય સૂત્રધાર જયદીપ હુંબલ જે સારવાર હેઠળ હતો તેને રજા આપતા પોલીસે તેની ધરપકડ કરી હતી આ ઉપરાંત પકડાયેલા 7 આરોપીઓ  વિભાભાઇ ગોવિંદભાઇ હુંબલ, જીતેન્દ્ર ઉર્ફે જીતુ કાનાભાઇ હુંબલ, જગદીશ ઉર્ફે લાલો કનુભાઈ હુંબલ, અશ્વિન ખેંગારભાઈ આહીર, આનંદ ખેંગારભાઈ આહીર, અરશી જેઠાભાઇ આહીર અને ભરત ઉર્ફે હરેશ ઉર્ફે હકો બહોકીયાને કોર્ટમાં રજૂ કરતા કોર્ટે 3 દિવસના રિમાન્ડ મંજુર કર્યા છે જેથી પોલીસે વધુ તપાસ હાથ ધરી છે ગામમાં પરિસ્થિતિ વણસે નહિ તે માટે હજુપણ ચુસ્ત બંદોબસ્ત યથાવત રાખવામાં આવ્યો છે.